Isonoja (pavadonis)
Isonoja jeb Jupiters XXVI ir Jupitera pavadonis. To 2000. gadā atklāja Havaju universitātes zinātnieku komanda, kuru vadīja Skots Šepards (Scott S. Sheppard). Pēc atklāšanas tam tika piešķirts pagaidu apzīmējums S/2000 J 6. Vārds Isonoja pavadonim tika piešķirts 2002. gada oktobrī. Isonoja ir tēls grieķu mitoloģijā, viena no danaīdām, Zeva mīļākā. Isonoja ir neliels pavadonis. Tā diametrs ir tikai apmēram 3,8 km. Pavadonis ir piederīgs Karmes grupai.